Úradný vestník L 148 , 15/06/1999 S. 0009 - 0013



Nariadenie Komisie (ES) 1218/1999 zo 14. júna 1999 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 2658/87 z 23. júla 1987 o colnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením Komisie (ES) 861/1999 [2], najmä na jeho článok 9, (1) keďže s cieľom zabezpečiť jednotné uplatňovanie kombinovanej nomenklatúry tvoriacej prílohu uvedeného nariadenia je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; (2) keďže nariadenie (EHS) 2658/87 stanovilo všeobecné pravidlá na interpretáciu kombinovanej nomenklatúry; tieto pravidlá platia na akúkoľvek inú nomenklatúru, ktorá celkom alebo čiastočne z nej vychádza alebo ktorá k nej pridáva akékoľvek ďalšie členenie a ktorá je založená na osobitných ustanoveniach spoločenstva, s cieľom uplatňovania colných alebo iných opatrení týkajúcich sa obchodovania s tovarom; (3) keďže v súlade s týmito všeobecnými pravidlami sa tovar opísaný v stĺpci 1 tabuľky v prílohe k tomuto nariadeniu musí zatriediť do príslušných číselných znakov KN uvedených v stĺpci 2 na základe odôvodnení uvedených v stĺpci 3; (4) keďže je vhodné, aby, vzhľadom na opatrenia, ktoré sú v platnosti na území spoločenstva a ktoré sa týkajú dvojitého kontrolného systému a prednostného a spätného dohľadu spoločenstva nad textilnými výrobkami pri ich dovoze na územie spoločenstva, mohol držiteľ i naďalej uplatňovať záväznú sadzobnú informáciu týkajúcu sa zatriedenia tovaru v rámci kombinovanej nomenklatúry, vydávanú colnými orgánmi členských štátov, ktorá nie je v súlade s týmto nariadením, počas obdobia 60 dní podľa ustanovení článku 12 ods. 6 nariadenia Rady (EHS) 2913/92 z 12. októbra 1992, ktoré ustanovuje Colný kódex spoločenstva [3]; (5) keďže opatrenia uvedené v tomto nariadení sú v súlade so stanoviskom sekcie colnej a štatistickej nomenklatúry Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušných číselných znakov KN uvedených v stĺpci 2 tejto tabuľky. Článok 2 Podľa platných opatrení spoločenstva týkajúcich sa dvojitého kontrolného systému a prednostného a spätného dohľadu spoločenstva nad textilnými výrobkami pri ich dovoze na územie spoločenstva sa môže záväzná sadzobná informácia vydávaná colnými orgánmi členských štátov, ktorá už nie je v súlade s týmto nariadením, i naďalej uplatňovať počas obdobia 60 dní v súlade s ustanoveniami článku 12 ods. 6 nariadenia (EHS) 2913/92. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. júna 1999 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 108, 27.4.1999, s. 11. [3] Ú. v. ES L 302, 19.10.1992, s. 1. -------------------------------------------------- PRÍLOHA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ Opis tovaru | Zatriedenie (číselné znaky KN) | Dôvody | (1) | (2) | (3) | 1.Záhradný prístrešok s rozmermi 3 × 3 m, z tkaniny vyrobenej z polyetylénového pásu, širokým menej ako 5 mm, po oboch stranách potiahnutým materiálom z plastu, ktorý je viditeľný voľným okom. K výrobku sú priložené kovové podpery, ktoré tvoria jeho kostru a napínacie prostriedky, pomocou ktorých sa prístrešok pripevní k zemi. | 39269091 | Zatriedenie je určené všeobecnými pravidlami 1, 3b a 6 na interpretáciu kombinovanej nomenklatúry, poznámkou 2 a) ku kapitole 59 a znením číselných znakov 3926, 392690 a 39269091 | 2.Ľahký, voľne spadajúci pletený odev (100 % bavlna), s potlačenými dekoratívnymi motívmi, siahajúci do polovice stehien (celkovej dĺžky 90 cm). Má okrúhly výstrih, olemovaný pleteným materiálom a krátke rukávy. Kraje rukávov a spodok odevu sú olemované a na boku sú rázporky približne 10 cm od spodnej časti(šaty)(pozri fotografiu 580) | 61044200 | Zatriedenie je určené všeobecnými pravidlami 1až 6 na interpretáciu kombinovanej nomenklatúry a znením číselných znakov KN 6104 a 61044200. Taktiež pozri vysvetlivky ku kombinovanej nomenklatúre k znakom KN 61044100 až 61044190. Zatriedenie ako nočná košeľa sa vylučuje, pretože uvedený odev svojimi skutočnými vlastnosťami je možné nosiť nielen do postele, ale aj kdekoľvek inde, takže nie je určený výlučne a hlavne ako nočná košeľa. Kvôli svojej dĺžke odev nemôže byť zatriedený do znaku KN 6109. | 3.Ľahký, voľne spadajúci pletený odev (100 % bavlna) s potlačenými dekoratívnymi motívmi, siahajúci pod kolená (celkovej dĺžky 120 cm). Má okrúhly výstrih olemovaný pleteným materiálom a krátke rukávy. Kraje rukávov a spodok odevu sú olemované a na boku sú rázporky približne 22 cm od spodnej časti(šaty)(pozri fotografiu 581) | 61044200 | Zatriedenie je určené všeobecnými pravidlami 1až 6 na interpretáciu kombinovanej nomenklatúry a znením číselných Znakov KN 6104 a 61044200. Taktiež pozri vysvetlivky kombinovanej nomenklatúry k znakom KN 61044100 až 61044190. Zatriedenie ako nočná košeľa sa vylučuje, pretože uvedený odev svojimi skutočnými vlastnosťami je možné nosiť nielen do postele, ale aj kdekoľvek inde, takže nie je určený výlučne a hlavne ako nočná košeľa. Kvôli svojej dĺžke odev nemôže byť zatriedený do znaku KN 6109. | 4.Odev z jednofarebnej 100 % polyamidovej tkaniny hrúbky 0,1 mm, zvnútra potiahnutý neodľahčeným materiálom z plastu (polyuretán) a prešívanou podšívkou.Odev ma dva goliere, jeden z nich je vyrobený z pletenej vrúbkovanej tkaniny, s úplným zapínaním vpredu na patentné gombíky zľava doprava.Má dlhé rukávy so zipsmi na konci rukáva a na úrovni pása sú dve vložené vrecká. Odev siaha až po boky (celková dĺžka 75 cm) a na spodku ma sťahovanie.(odev je podobný vetrovke)(pozri fotografiu 583) | 62019300 | Zatriedenie je určené všeobecnými pravidlami 1až 6 na interpretáciu kombinovanej nomenklatúry, poznámkou 2 a) 1) ku kapitole 59, poznámkou 8 ku kapitole 62 a znením číselných znakov KN 6201 a 62019300. Odev je vyrobený z tkaniny, ktorej potiahnutie nie je vidieť voľným okom. | 5.Tkaný odev z tkaniny z dvoch syntetických (100 % nylón) tkanín, bez rukávov, pokrývajúci hornú časť tela k bokom. Má výstrih do tvaru V a úplné zapínanie na zips a v spodnej časti je stiahnutý gumou.Spodné časti v oblasti pod pazuchami sú čiastočne elastické. Odev má vonkajšie vrecko na suchý zips, ušká na opasok a nastaviteľný látkový opasok so sťahovacím systémom.Celý odev je podšitý dvomi vrstvami, jedna vrstva je vpredu a druhá na zadnom dieli a obe sú vyrobené z odľahčeného materiálu z plastu.(Ostatné odevy)(Pozri fotografiu č. 582) | 62114390 | Zatriedenie je určené všeobecnými pravidlami 1 až 6 na interpretáciu kombinovanej nomenklatúry, poznámkou 8 ku kapitole 62 a znením číselných znakov KN 6211, 62114343 a 62114390. Pozri tiež vysvetlivky HS k položke 6211. Odev na základe svojich skutočných vlastností nemožno považovať za záchrannú vestu. | 6.Záhradný prístrešok s rozmermi 3 × 3 m pozostávajúci z krytu z hrubej 100 % bavlnenej tkaniny a kovových podpier, ktoré tvoria jeho kostru, a napínacie prostriedky, pomocou ktorých sa prístrešok pripevní k zemi.Tkanina tvorí strechu, zakrýva všetky štyri podpery.(pozri fotografiu č. 588) | 63069100 | Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry, poznámkou 1 ku kapitole 63 a znením číselných znakov KN 6306 a 63069100. Výrobok nie je možné považovať za stan, pretože je otvorený zo všetkých štyroch strán | --------------------------------------------------